Elizabetanska kragna
Elizabetanska kragna je zaštitna medicinska oprema za životinje, pretežno pse i mačke. Ima oblik konusa (nekad se naziva i zvono) i služi da spriječi životinje da grizu, ližu ili češu ranu. Ime je dobila po Elizabeti I koja je nosila kragnu sličnog oblika. Kragna treba da bude dovoljno široka da dozvoli životinji da jede i pije. Nekim životinjama se prilikom ishrane privremeno skida kragna. Elizabetanske kragne se najčešće nabavljaju kod veterinara ili u prodavnicama za kućne ljubimce, ali mogu se i napraviti od kartona, plastičnih kanti, abažura i sl.